
Rhan 1
Mae Taylor a Rhys et al. (2015) yn dweud y Cyfnod Sylfaen yw’r cwricwlwm statudol yng Nghymru. Fe gynlluniwyd hwn i ddarparu dull datblygiadol, trwy brofiad, wedi’i seilio ar chwarae tuag at addysgu a dysgu plant. Mae’r dull yn pwysleisio canologrwydd y plentyn ac yn edrych ar les y plentyn. Mae’n cefnogi cydbwysedd o weithgareddau a gychwynnir gan y plentyn ac a gyfarwyddir gan ymarferydd o fewn amgylcheddau dan dô ac yn yr awyr agored. Dywed hefyd mae’r dull sy’n sail i’r Cyfnod Sylfaen gyda ffocws clir ar y plentyn unigol. Ystyrir bod datblygiad plentyn yn hanfodol. Mae’r ymagwedd hon yn ymwneud yn fras â damcaniaeth adeiladwaith o ddysgu (constructivist theory). Hefyd, dywed mae agweddau ar addysgeg hefyd yn adlewyrchu damcaniaeth adeiladwaith er bod syniadau sy’n atseinio â safbwyntiau diwylliannol-cymdeithasol, er enghraifft, nodir rôl glir i’r ymarferwyr wrth gefnogi dysgu a datblygiad plant. Awgryma hefyd un o elfennau allweddol y Cyfnod Sylfaen oedd cyflwyno cymarebau oedolyn:plentyn gwell. 1:8 ar gyfer plant 3 i 7 oed ac 1:15 ar gyfer plant 5 i 7 oed. Pan roedd gan ystafelloedd dosbarth llai o blant fesul oedolyn roedd hwn yn gweithredu pedagogeg y Cyfnod Sylfaen yn fwy. Awgryma o’r cyfweliadau gyda staff, awdurdodau lleol ac athrawon ysgol fod y gymhareb uwch oedolyn:plentyn yn well er mwyn darparu profiad dysgu fwy gwell i’r plant. Fodd bynnag, mewn cyfweliadau a phenaethiaid yn ysgolion mae’n amlwg mae mwyafrif yn credu nid oes ganddynt ddigon o arian ychwanegol gan eu hawdurdod lleol i fodloni’r cymarebau a argymhellir. Mae Taylor a Rhys et al. (2016) yn dweud mae cymarebau staff wedi arwain at ddyblu yn y nifer o ymarferwyr ychwanegol sy’n gweithio mewn ysgolion yng Nghymru. Ond byddan nhw wedi bod yn cyflogi athrawon cymwysedig ychwanegol yn lle ymarferwyr ychwanegol sydd â NVQ lefel 3. Mae athrawon cymwys yn treulio llawer mwy o’u hamser yn ymwneud ag addysgu uniongyrchol (o dan dô) ond, fodd bynnag, mae ymarferwyr gyda mwy o brofiad yn ymwneud â chwarae mwy parhaus a dysgu yn yr awyr agored. Mae Waters (2015) hefyd yn dadlau hyn trwy ddweud mae tystiolaeth yn dangos mae oedolyn sydd a’r fwyaf cymwysterau sy’n gweithio gyda phlant yn lleoliadau addysg, y gorau yw canlyniadau’r plant (Sylva et al. 2010). Yn cyfeirio nôl at Taylor a Rhys et al. (2016) mae hyn hefyd yn dangos pwysigrwydd sicrhau bod staff newydd wedi cael i hyfforddi yn y cwricwlwm newydd ac yn annog dulliau pedagogaidd. Mae’r stocktake diweddar a gymerodd “Professor” Siraj wedi darganfod roedd mynd at y hyfforddiadau yn brin iawn. Fodd bynnag, rydym yn canfod bod athrawon sydd yn dysgu’r Cyfnod Sylfaen, bod yr hyfforddiant yn fwy tebygol o fod wedi gweithredu addysgeg y Cyfnod Sylfaen. 
Rydym yn gwybod mae’r cwricwlwm newydd yn rhoi fwy o bwyslais ar chwarae ar gyfer dysgu plant a chefnogwyd hyn gan Waters (2015) gan ei fod yn dweud mae plant yn dysgu trwy weithgareddau arbrofol uniongyrchol gyda’r pwyslais pwysig ar chwarae. Trwy chwarae mae plant yn ymarfer ac yn cefnogi eu dysgu trwy chwarae gyda syniadau, arbrofi, mentro, datrys problemau a gwneud penderfyniadau yn unigol o fewn grwpiau bach a grwpiau mawr. Mae profiadau uniongyrchol yn caniatáu i blant ddatblygu dealltwriaeth ohonyn nhw eu hunain a’r byd maen nhw’n byw ynddo. Meddylia hefyd mae’r Cyfnod Sylfaen yn gofyn i athrawon i gymryd rôl weithredol o ran chwarae plant er mwyn hwyluso amgylcheddau sy’n cefnogi chwarae ac archwilio plant ac i geisio adeiladu ar eu diddordebau er mwyn hybu eu dysgu. Cefnogwyd hyn hefyd gan Lillard (2013) sydd yn sôn am ddamcaniaeth Montessori drwy ddweud ei bod hi’n cytuno mae diddordebau plant yn bwysig pan maen nhw’n chwarae a bod dysgu yn digwydd pan fydd oedolyn yna a dywed gyda dysgu chwareus, diddordebau plant eu hunain sy’n gyrru’r agenda. Mae dysgu gorau yn digwydd pan fydd unigolion yn dewis astudio’r hyn sydd o ddiddordeb iddynt, ond, fodd bynnag, pan fydd posibiliadau’n rhy benagored efallai ni fydd dysgu yn digwydd. Hefyd cred mae’n ymddangos bod yr arweiniad a gynigir gan oedolion mewn addysg Montessori a dysgu chwareus yn darparu’r strwythur sy’n sicrhau bod dysgu yn digwydd o fewn cyd-destunau o ddewis rhydd. Mae’r cwricwlwm newydd yn dilyn damcaniaeth Montessori gan ei fod yn ofyn am arsylwi beth yw diddordebau plant a bod oedolyn yna i helpu dysgu’r plant trwy chwarae. 
Mae Waters (2015) hefyd yn dweud mae angen i staff sicrhau eu bod nhw yn cynnal chwarae sydd wedi cael i gynllunio yn dda, chwarae rhydd a chwarae sydd wedi cael i strwythuro. Cred hefyd bod Siraj et al. (2005) wedi tynnu sylw at arfer pedagogaidd yr ymarferwyr yn y Cyfnod Sylfaen fel problem. Dywed mae angen rhagor o gymorth i ddatblygu a chynnal pedagogeg sy’n seiliedig ar chwarae gan roi ddigon o bwyslais ar weithgareddau sy’n cynnwys chwarae dan arweiniad oedolyn. Dywed hefyd mae’r Cyfnod Sylfaen yn gofyn bod eisiau cael cydbwysedd rhwng dysgu strwythuredig drwy weithgareddau a gychwynnir gan y plentyn a rhai a gyfarwyddir gan yr ymarferwyr. Mae rhyngweithio rhwng yr oedolyn a’r plentyn yn ganolog yn dysgu’r plentyn, yn enwedig mewn chwarae plant. Awgryma hefyd bod Siraj yn nodi mae angen i ysgolion gwneud newidiadau mewn arferion a newid sylfaenol mewn athroniaeth, dealltwriaeth a gwybodaeth am sut mae plant yn dysgu a bod angen eu hadlewyrchu yn yr hyfforddiant a’r gefnogaeth a roddir iddynt er mwyn gwella rôl yr oedolion wrth gefnogi’r Cyfnod Sylfaen. Cred hefyd bod Stocktake a’r Cyfnod Sylfaen yn argymell bod hyfforddiant ac arweiniad ar gyfer ymarferwyr yn hanfodol i ddatblygiad pellach y Cyfnod Sylfaen. Fodd bynnag, mae Taylor a Rhys et al. [2015] yn honni bod athrawon yn poeni am yr hyfforddiant oherwydd bod mwy o bwyslais ar hwn ac mae staff wedi cael eu gadael yn ddryslyd.
Mae Taylor a Rhys et al. (2016) yn awgrymu nid yw cyflwyno’r Cyfnod Sylfaen wedi ymwneud yn unig a’r angen am adnoddau ychwanegol a diddordebau plant ond roedd yn ofynnol cyflwyno cwricwlwm cwbl newydd. Yn disodli pynciau Cyfnod Allweddol 1 ar gyfer plant 5 i 7 oed a chanlyniadau dymunol i blant 3 i 5 oed y cyflwynodd y Cyfnod Sylfaen saith Maes Dysgu statudol newydd sef Datblygiad Personol a Chymdeithasol, Lles ac Amrywiaeth Ddiwylliannol, Sgiliau Iaith, Llythrennedd a Chyfathrebu, Datblygiad Mathemategol, Datblygiad Iaith Cymraeg, Gwybodaeth a Dealltwriaeth o’r Byd, Datblygiad Corfforol a Datblygiad Creadigol. Mae’r gwerthusiad hefyd wedi darganfod pan oedd ysgolion wedi gweithredu’r Cyfnod Sylfaen yn llwyddiannus, gwelwyd lefelau uwch o gyfranogiad a lles y disgyblion yn ystod eu dysgu. Fodd bynnag, mae Donaldson (2015a) yn dweud mae gwerthusiadau yn adroddiadau Estyn i gyd yn dangos nad yw lefelau cyflawniad mor uchel ag y gallent fod ac y dylent fod. Ac er hyn roedd codi cyflawniad disgyblion yn un o amcanion pwysicaf o’r Cyfnod Sylfaen. 
Amcan pwysig arall o’r Cyfnod Sylfaen sydd yn dod o Llywodraeth Cymru (2020a) yw bod rhaid i ysgolion gynllunio a gweithredu cwricwlwm sy’n dilyn gofynion y cwricwlwm newydd. Mae’n annog ysgolion i ddatblygu eu gweledigaeth eu hunain ar gyfer eu dysgwyr o fewn cyd-destun y pedwar diben. Mae’n rhoi lle i ymarferwyr i fod yn greadigol ac i ddatblygu dysgu ystyrlon drwy ystod o brofiadau a chyd-destunau sy’n cyrraedd anghenion eu dysgwyr. Dylai’r pedwar diben fod yn fan cychwyn i gynllunio cwricwlwm i ysgolion.
Yn ôl Donaldson (2015b) awgryma yng Nghymru a Lloegr mae gan bawb yr un cwricwlwm ond gellir eu newid neu eu siapio i ddiwallu anghenion lleol. Felly yng Nghymru, er enghraifft, mae’r Gymraeg yn cael ei ddysgu yn ein hysgolion a gall newidiadau digwydd oherwydd datblygiadau newydd mewn gwyddoniaeth neu ymchwil, busnesau a pheirianneg sydd angen sgiliau newydd a thechnoleg newydd. Mae adroddiad Donaldson yn awgrymu y dylai fod pedwar pwrpas i’r cwricwlwm yng Nghymru sef dysgwyr uchelgeisiol, galluog sy’n barod i ddysgu trwy gydol eu hoes, dinasyddion moesegol, gwybodus yn barod i fod yn ddinasyddion Cymru a’r byd, cyfranwyr mentrus, creadigol yn barod i chwarae rhan lawn mewn bywyd a gwaith ac unigolion iach, hyderus sy’n barod i fyw bywydau boddhaus fel aelodau gwerthfawr o gymdeithas. Mae’r adroddiad yn awgrymu nad yw’r ffordd y mae’r cwricwlwm yn cael ei wahanu i gyfnodau a chyfnodau allweddol bellach yn briodol. 
Yn ôl Mclnnes a Howard et al. (2013) dywed mae rhesymau cryf dros gredu y dylai presenoldeb oedolion alluogi dysgu chwareus ond mae tystiolaeth ddiweddar yn awgrymu y gallai bresenoldeb oedolion rhwystro dysgu chwareus o dan rai amgylchiadau. Mae astudiaethau wedi dangos tro ar ôl tro nad yw llawer o athrawon yn gyffyrddus â chwarae a gweithgareddau â arweinir gan blant. Ond wrth edrych ar waith Vygotsky (1976) rhoddwyd mwy o bwyslais ar rôl yr oedolyn ac mae Johnson, Christie a Wardle (2005) yn nodi bod cyfranogiad athrawon mewn gweithgareddau chwarae wedi bod yn cynyddu. Fodd bynnag, mae ansawdd y cyfranogiad hwn yn amheus. Mae Bodrova a Leong (2015) yn sôn am ddamcaniaeth Vygotsky hefyd am chwarae a dywed Vygotsky chwarae yw’r brif ffynhonnell o ddatblygiad mewn blynyddoedd cyn-ysgol a dywed hefyd ei fod yn pwysleisio pwysigrwydd bod angen i blant ddysgu o rywun sydd yn fwy gwybodus. 
Mae Gleave a Hamilton (2012) yn awgrymu bod tystiolaeth o’r rôl o ran chwarae yn cynyddu hapusrwydd a lles cyffredinol plant. Fel y mae Foley (2008) yn dweud yn gyffredinol mae chwarae yn hanfodol i ddatblygiad iach plant ac ansawdd eu bywydau. Ac mae hyn yn cyfeirio nôl at y cwricwlwm newydd gan ei fod yn rhoi pwyslais mawr ar chwarae a bod un o’r meysydd dysgu yn canolbwyntio ar les. A hefyd mae’n cyd-fynd a beth mae unicef United Kingdom (1989) yn dweud sef bod erthygl 31 yn dweud mae gan bob plentyn yr hawl i ymlacio, chwarae a chymryd rhan mewn ystod eang o weithgareddau diwylliannol ac artistig. 
Mae cwricwlwm newydd y Cyfnod Sylfaen sydd yn dod mas yn 2022 yn eithaf gwahanol i gwricwlwm yn Te Whāriki. Fel rwyf wedi sôn yn barod, mae’r cwricwlwm yn dilyn pedwar diben, gwelwyd hyn yn Dauncey (2019). Dywed mae yna bedwar diben yn y cwricwlwm sef bod plant yn ddysgwyr uchelgeisiol a galluog, cyfranwyr mentrus a chreadigol, dinasyddion egwyddorol, gwybodus ac unigolion iach a hyderus. Yn ôl Ministry of Education (2017) mae cwricwlwm Te Whāriki hefyd â phedair egwyddor sef ‘empowerment’, ‘holistic development’, teulu a chymuned a pherthnasoedd. O gymharu â’r pedwar diben o’r cwricwlwm newydd y Cyfnod Sylfaen a’r cwricwlwm yn Te Whāriki gallwch weld mae gwahaniaeth mawr o fewn y ddau. Mae pedwar diben cwricwlwm newydd y Cyfnod Sylfaen yn sôn fwy am y plentyn eu hunain a beth ddylen nhw eu cyflawni ac yn gwricwlwm Te Whāriki maen nhw yn meddwl am y plentyn, ond hefyd mae’n rhoi pwyslais mawr ar y teulu, cymuned a pherthnasoedd, ond nid yw hwn yn cael ei weld yn y pedwar diben yn gwricwlwm newydd yng Nghymru. Efallai wrth edrych ar gwricwlwm Te Whāriki gallan nhw ddysgu i ni bwysigrwydd o gynnwys teulu, cymuned a pherthnasoedd y plant o fewn ein cwricwlwm gan fod y rhain yn bethau pwysig ym mywyd y plentyn. 
Mae Education Review Office (2018) yn dweud bod ffocws cryfach ar bwysigrwydd iaith, hunaniaeth ac ein bod ni’n cynnwys pob plentyn. Maen nhw’n rhoi ffocws cryf hefyd ar ymarfer diwylliannol sef bod sawl agwedd o ddiwylliant plant yn dod mewn i gwricwlwm Te Whāriki. A dyma un gwahaniaeth mawr fod Te Whāriki yn cymryd mewn i ystyriaeth diwylliannau plant gwahanol le yn y cwricwlwm newydd nid ydyn nhw yn sôn yn fawr am ddiwylliannau plant. Mae Ministry of Education (2017) hefyd yn dweud mae cwricwlwm Te Whāriki yn anelu i blant i fod yn ddysgwyr a chyfathrebwyr cymwys a hyderus, iach eu meddwl, eu corff a’u hysbryd, yn ddiogel yn eu synnwyr o berthyn ac yn y wybodaeth eu bod yn gwneud cyfraniad gwerthfawr i gymdeithas. Mae chwarae hefyd yn cael eu gwerthfawrogi yn gwricwlwm Te Whāriki fel y mae yn y cwricwlwm newydd y Cyfnod Sylfaen ac mae hwn yn pwysleisio pwysigrwydd rôl chwarae gan ei fod yn rhan fawr yn ddau gwricwlwm hollol wahanol yn wledydd gwahanol.



Rhan 2
Mae adroddiad Donaldson (2015b) yn awgrymu dylid asesu’r plant trwy ddisgrifio camau dilyniant. Dylai’r camau dilyniant hyn gael eu nodi ym mhob Maes Dysgu a phrofiad. Dylent gael eu cynllunio mewn ffordd sy’n cynnig lle i’r rhai sy’n datblygu sgiliau a gwybodaeth yn gynharach a chefnogaeth i’r rhai y mae eu cynnydd yn arafach. Hefyd dylai cyflawniadau cael ei ddisgrifio o safbwynt y plentyn/person ifanc gan ddefnyddio ‘mae gen i…’ a ‘gallaf’ ar gyfer canlyniadau. Mae’r adroddiad yn awgrymu gweithdrefnau asesu symlach yn ogystal â rôl gryfach ar gyfer asesu i gefnogi dysgu. Ni ddylid dibynnu ar brofion allanol neu fewnol sy’n methu ag adlewyrchu’r cwricwlwm. Awgrymir bod y trefniadau asesu cyfredol yn ddryslyd. Er hyn mae angen i asesiad da cael dealltwriaeth glir o’r hyn sydd i’w ddysgu a ffordd o gasglu tystiolaeth am gyflawniad a bydd cynnwys plant a phobl ifanc mewn asesiad yn eu hannog i gymryd mwy o gyfrifoldeb am ddysgu eu hunain. Cytunwyd Beckley (2012) hefyd trwy ddweud mae ymchwil dan arweiniad Rudduck a Flutter (2004) yn dangos bod ymgynghori â phlant a’u cynnwys mewn dulliau addysgu a dysgu yn arwain at ymgysylltiad uwch â disgyblion, yn enwedig trwy asesu ar gyfer dysgu. Mae defnyddio strategaethau asesu ar gyfer dysgu yn galluogi pob plentyn i fod a pherchnogaeth ar ddysgu, cymryd rhan mewn hunan-fyfyrio a gosod targedau, gwerthuso a gwirio gwaith a gweithgareddau. 
Cred Waters (2015) mabwysiadodd cwricwlwm blynyddoedd cynnar farn ddatblygiadol o ddysgu plant lle mae rôl yr oedolyn oedd asesu mewn camau sy’n gysylltiedig ag oedran dysgu a datblygiad y plentyn ac i fesur y cynnydd hwn yn erbyn normau. Fodd bynnag, mae’r Cyfnod Sylfaen yn hyrwyddo agwedd gyfannol tuag at ddatblygiad plant lle mae ymarferwyr yn ystyried profiad blaenorol plant fel y sylfaen i ddatblygu yn hytrach na thybio normau perfformiad sy’n gysylltiedig ag oedran. Dywed hefyd bydd fframwaith datblygu ac asesu blynyddoedd cynnar yn darparu un fframwaith asesu 0-7 a chyfredd o offer asesu y gellir eu defnyddio i olrhain cynnydd plant ar draws y blynyddoedd cynnar. Mae Taylor a Rhys et al. (2015) yn dadlau trwy ddweud mae yna ansicrwydd ymhlith ymarferwyr ynglŷn â’r ffordd orau o olrhain cynnydd plant trwy’r Cyfnod Sylfaen. Maen nhw hefyd yn honni roedd ymarferwyr y Cyfnod Sylfaen yn meddwl bod un o’r Meysydd Dysgu sef Datblygiad Personol a Chymdeithasol, Lles ac Amrywiaeth Ddiwylliannol yn anodd mesur ac olrhain cynnydd. Yn gyffredinol, roedd ymarferwyr yn meddwl ei bod yn gywir gwneud y Maes Dysgu hwn yn ganolog i gwricwlwm y Cyfnod Sylfaen, ond roedden nhw’n teimlo roedd angen llawer mwy o gefnogaeth i’w fesur. Fodd bynnag, roedd mwyafrif o’r athrawon yn hapus gyda’r canlyniadau o’r asesiadau’r Cyfnod Sylfaen. Awgryma hefyd mae’r canllawiau ar gyfer y Fframwaith Llythrennedd a Rhifedd hefyd yn cyfeirio’n benodol at ddysgu plant yn ôl camau nid oedran eu datblygiad. Fodd bynnag, mae’n dal i gynnwys asesiadau statudol cenedlaethol sy’n cynhyrchu sgôr sy’n gysylltiedig ag oedran ar gyfer pob plentyn ond mae hwn yn cael ei dadlau oherwydd dywed hefyd mae datblygiad yn cael ei ystyried yn hanfodol sydd ddim yn cael ei gysylltu ag oedran. Roedden nhw hefyd wedi darganfod bod ymarferwyr yn fwy tebygol o gael eu gweld yn arsylwi ac asesu yn yr awyr agored nag athrawon. 
Mae Taylor a Rhys et al. (2016) yn dweud bod Llywodraeth Cymru yn cydnabod nad yw pob plentyn yn symud ymlaen yn yr un modd. O fewn y fframwaith cyfeirir yn aml at ddysgu a sgiliau sy’n briodol i’w hoedran. Fodd bynnag, wrth i’r fframwaith Llythrennedd a Rhifedd gael eu datblygu bu’n rhaid ystyried yn ofalus beth ddylai’r disgwyliadau ar bob oedran a chyfnod allweddol fod. Mae’r fframwaith yn canolbwyntio ar astudio gallu dysgwyr i gymhwyso’r sgiliau a’r cysyniadau maen nhw wedi eu dysgu i gwblhau tasgau sy’n briodol ar gyfer eu cam datblygu.
Mae Standards & Testing Agency (2019) yn awgrymu mae proffil y Cyfnod Sylfaen yn asesiad cynhwysol ac mae’n gallu dal ystod eang o ganlyniadau dysgu a datblygu plant. Dywed mae arsylwi ac asesu rhai plant yn gallu fod yn arbennig o heriol i ymarferwyr. Os mae plentyn yn dod mas a chanlyniad o ‘emerging’, efallai na fydd yn darparu’r darlun llawn am ddysgu a datblygiad y plentyn hwnnw ar ddiwedd y Cyfnod Sylfaen. Yn yr achosion hyn, dylid cynnwys gwybodaeth ychwanegol yn y proffil. Bydd hyn yn sicrhau bod sgyrsiau gyda staff cam allweddol un yn helpu’r plentyn i drosglwyddo’n llwyddiannus. Awgryma hefyd mae rheolwyr darparwyr blynyddoedd cynnar yn gyfrifol am ddibynadwyedd eu canlyniadau o’r proffil Cyfnod Sylfaen a sicrhau bod y data’n adlewyrchu lefel cyrhaeddiad o’r garfan bresennol o blant. Hefyd mae rhaid i benaethiaid sicrhau bod rhieni’n cael adroddiad ysgrifenedig o gynnydd y plentyn ac yn cael cyfle i drafod proffil y plentyn.
Mae Llywodraeth Cymru (2017) yn meddwl er mwyn asesu pob Maes Dysgu yn y proffil, dylai ymarferwyr dynnu ar ystod o dystiolaeth i gofnodi lefel ddatblygiadol plant mewn cyfres o ‘skill ladders’. Trwy asesu ar sail sgil wrth sgil nid yn unig gall ymarferwyr gynhyrchu sgôr ar gyfer canlyniad pob plentyn ond gallant hefyd ddefnyddio’r wybodaeth i lywio dysgu yn y dyfodol. 
Mae Llywodraeth Cymru (2020b) yn honni dylai’r asesiadau ganolbwyntio ar nodi cryfderau, cyflawniadau, meysydd i’w gwella ac os yw’n berthnasol unrhyw rwystrau i ddysgu. Awgryma hefyd rôl yr arweinwyr yw sefydlu diwylliant dysgu cryf sy’n cefnogi ac yn herio ymarferwyr i alluogi dysgwyr i wneud cynnydd priodol. Rôl yr ymarferydd yw cynllunio ar gyfer a darparu profiadau dysgu effeithiol sy’n briodol i oedran a datblygiad pob dysgwyr unigol. Dylent alluogi dysgwyr i werthfawrogi ble maen nhw yn eu dysgu, lle mae angen iddyn nhw fynd nesaf a sut byddan nhw yn cyrraedd yno. Mae Veazey (2018) yn dweud nid yw cwricwlwm Te Whāriki yn asesu dysgu a datblygiad plant yn erbyn cerrig milltir. Mae’n annog athrawon i ddeall yr hyn y mae plant yn ceisio’i gyflawni a beth sy’n bosibl. Yna, mae’r asesiad yn ymwneud a chefnogi plant a’u chymell i gyrraedd eu potensial. Fe wnaeth Margaret Carr cyflwyno’r syniad mai ‘learning stories’ oedd y ffordd orau i asesu cynnydd, gan roi’r dysgwyr yng nghanol y broses. Mae’r ymarferwyr yn dogfennu ac yn tynnu lluniau o brofiadau dysgu plant fel stori, sy’n sefydlu darlun o ddatblygiad cyffredinol y plentyn a’r gweithgareddau a’r perthnasoedd y maent wedi cymryd rhan ynddynt. Mae Te Whāriki yn rhoi ffocws llwyr ar y plentyn a’r teulu ac yn edrych ar ddysgu plant trwy eu llygaid ac yn ymweld dychymyg plant.
Mae Donaldson (2015a) yn honni nid yw trefniadau asesu yn gwneud y cyfraniad y dylent at wella dysgu’r plant. Dywed dylai trefniadau asesu gwneud yn siŵr bod athrawon ac ymarferwyr yn asesu beth sy’n bwysig, bod yn glir am y rhesymau dros asesu a chynnwys disgyblion yn eu hasesiad eu hunain. Hefyd awgryma mae asesu’n gofyn am gynllunio gofalus ymlaen llaw. Dylai blant hefyd cymryd rôl trwy adrodd i rieni ar eu cynnydd mewn dysgu, mewn perthynas â’u cyflawniadau eu hunain. Dylid datblygu hunanasesiad a ‘peer assessment’ sef bod plant yn asesu gwaith ei gilydd mewn parau neu mewn grwpiau fel ffyrdd o annog plant a phobl ifanc i gymryd mwy o gyfrifoldeb am eu dysgu eu hunain. Fodd bynnag, dywed Tierney (2012) efallai y bydd gan rai dulliau megis cylchoedd trafod a hunanasesiadau gyda mwy o botensial am annhegwch oherwydd eu bod yn cynnwys cyswllt personol neu’n gofyn i fyfyrwyr ddatgelu gwendidau. Awgryma hefyd mae astudiaethau yn cynnwys athrawon sy’n cyfateb i degwch a defnyddio’r un tasgau neu feini prawf ar gyfer pob disgybl yn eu hastefelloedd dosbarth ac mae trin disgyblion yn gyfartal yn rhoi ymddangosiad niwtraliaeth ac mae’n osgoi ffafriaeth sydd yn un diffiniad o fod yn deg. Bydda fe yn dadlau hefyd oherwydd o ystyried bod disgyblion yn arddangos ymdrech yn wahanol a bod arsylwadau athrawon o ymdrech yn cael eu cyfyngu gan amser, maint dosbarth a’u credoau eu hun am ddysgu mae tegwch ymdrech a chyflawniad yn amheus iawn, yn enwedig pan fydd gan benderfyniadau asesu canlyniadau gwael. 
Mae Alsubaie (2015) yn dweud rydym yn gallu gwynebu rhai anawsterau yn yr ystafell dosbarth wrth ddelio a myfyrwyr sydd o gefndir diwylliannol gwahanol. Mae hyn yn effeithio’n negyddol ar lefelau academaidd disgyblion. Nododd astudiaeth oherwydd bod disgyblion yn yr ystafell dosbarth amlddiwylliannol yn aml yn dysgu cynnwys mewn ail-iaith bydd hyn yn effeithio’n wael ar gyflawniad y disgyblion os nad oes ganddynt hyfedredd iaith. Mae Baldock (2010) yn dweud ni allwn helpu plant i fyw mewn byd o amrywiaeth ddiwylliannol nes ein bod wedi dechrau rheoli hynny ein hunain. Mae Deddf Plant 1989 yn cydgrynhoi deddfwriaeth flaenorol trwy ddweud dylid rhoi sylw i gefndir crefyddol, hiliol, diwylliannol neu iaith plentyn mewn blynyddoedd cynnar neu leoliadau eraill. Awgryma hefyd mae dogfennau cwricwlwm Lloegr yn caniatáu mwy o sensitifrwydd i amrywiaeth diwylliannol. Maent yn siarad am bob plentyn yn unigryw ac am yr angen i feithrin perthnasoedd cadarnhaol ac mae hyn yn cyd-fynd a beth roedd Teachers TV: A Unique Child (2013) yn honni. Roedden nhw yn ymddangos cwricwlwm yn Lloegr ac maen nhw’n dangos clipiau o blant yn chwarae rôl, plant yn dangos ei ddiwylliannau a phlant yn cymryd risg. Dywed wrth fod plant yn gwneud y rhain a bod ni yn sefyll nôl a gweld beth mae’r plant yn gwneud rydym yn darganfod mae’r plentyn yn dod o hyd i’w lais eu hunain. Gallwn weld hefyd ein bod nhw yn cynnwys arfer cynhwysol ac awgryma hefyd mae pob plentyn yn unigryw a bod gan bob plentyn gwahanol gefndiroedd.
Cred Campbell (2014) o ran mis geni yn benodol mewn cyrhaeddiad academaidd, mae disgyblion mis Awst hyd at flwyddyn yn iau na rhai mis Medi wrth gynnal asesiadau. Dywed hefyd mae rhai ysgolion yn grwpio plant o fewn yr un dosbarth yn ôl gallu cyffredinol ac fe addysgir yn y grwpiau gallu hyn ar gyfer y mwyafrif neu’r holl wersi a bydd rhai yn dadlau nid yw hwn yn deg. Mae Siegle (2015) yn dadlau bod grwpio yn ôl gallu plant yw’r un o’r materion dadleuol mewn cylchoedd addysgol. Mae’n dadlau trwy ddweud nid yw pob plentyn yn dysgu yn yr un ffordd ac ar yr un cyflymder. Cytunwyd hefyd gan Guddemi a Case (2004), meddylia mae asesu plant yn heriol yn ystod plentyndod cynnar oherwydd bod datblygiad plentyn yn symud yn gyflym ac yn cael ei ddylanwadu’n fawr gan yr amgylchedd. Mae plant yn datblygu yn gorfforol, gwybyddol, cymdeithasol ac emosiynol ac nid ar yr un cyflymder trwy bob un. Nid oes yr un dau blentyn yr un peth, mae gan bob plentyn cyfradd ddatblygu unigryw. 
Mae Bremner (2008) yn nodi bydd dysgu dosbarth gallu cymysg yn gweithio os canieteir i bob disgybl brofi llwyddiant ac i ddysgu fel unigolion. Mae’n llai tebygol o fod yn llwyddiannus os yw athrawon yn mynnu addysgu dosbarth cyfan i’r plentyn cyffredin. Nid yw’n realistig disgwyl i unrhyw grŵp o ddisgyblion beth bynnag yw eu galluoedd i weithio trwy gorff o waith ar yr un cyflymder a phlant eraill. Yn aml, nid oes gan athrawon ddigon o wybodaeth am strategaethau i’w defnyddio yn yr ystafell dosbarth i ddarparu ar gyfer ystod eang o allu’r plant. Mae gan bob plentyn anghenion a dewisiadau dysgu unigol. Hefyd mae rhai plant yn gallu fod yn ddysgwyr gweledol sydd yn prosesu gwybodaeth yn fwy effeithiol pan maen nhw’n gallu gweld yr un maent yn eu dysgu. Mae’n hoff gan ddysgwyr clywedol clywed gwybodaeth i’w helpu i ddysgu ac yn olaf mae dysgwyr cinesthetig yn dysgu orau pan maen nhw’n trin gwrthrychau, trwy wneud, cyffwrdd a symud ac mae hwn yn awgrymu mae pob plentyn yn unigryw ac mae pob un gyda’u ffordd orau o ddysgu a gwneud. Mae Kubilius a Clarenbach (2012) hefyd yn dadlau o’r ffaith nad yw gormod o ddisgyblion incwm-isel a phlant sydd mewn tlodi yn derbyn y gwasanaethau sydd eu hangen arnynt i droi eu potensial mewn i ‘highability’. Nid yw hwn yn unig yn broblem i addysgwyr ond mae’n herio’r holl addysgwyr i weithredu i wrthdroi’r methiant hwn. 






Rhan 3
Rhywbeth rwyf yn teimlo’n gryf arno yw bod plant yn mynd tu allan i chwarae ac yn dysgu yn yr awyr agored. Ond y peth mwyaf pwysig yw bod plant yn mwynhau bod tu allan ac wrth eu bod nhw yn mwynhau mae hwn yn hybu eu dysgu. Bydd White (2014) yn cytuno trwy ddweud mae angen chwarae yn yr awyr agored ar blant ifanc. Pan roddir y dewis iddynt, yr awyr agored yw’r lle y mae’r rhan fwyaf o blant eisiau bod a chwarae yn yr awyr agored yw’r hyn y maent ei eisiau fwyaf. Mae’r Cyfnod Sylfaen yng Nghymru yn dweud mae’r awyr agored bob amser yn dod allan ar flaenoriaethau blant a’u hoff beth i wneud yn eu lleoliad addysg blynyddoedd cynnar. Fodd bynnag, mae Barnardos (2014) yn awgrymu mae ymchwil wedi dangos bod plant y dyddiau hyn yn colli allan ar y cyfleoedd i chwarae. Mae yna lawer o resymau am hyn fel diffyg amser a lleoedd diogel ar gyfer chwarae, diffyg ymwybyddiaeth o fuddion chwarae yn yr awyr agored i blant ynghyd ag agweddau negyddol ynglŷn â chwarae yn yr awyr agored ar ran rhai oedolion. 
Mae Taylor a Rhys et al. (2015) hefyd yn honni o fewn ymchwil roedd ymarferwyr yn aml yn nodi sut mae cyfleoedd dysgu awyr agored yn dibynnu ar y tywydd. Dywed roedd saith deg pump y cant o ymarferwyr yn defnyddio’r amgylchedd dysgu awyr agored o leiaf ddwy neu dair gwaith yr wythnos, a nododd 34% ei fod yn ei ddefnyddio bob dydd, er bod amser y flwyddyn yn effeithio ar amlder defnyddio’r amgylchedd dysgu awyr agored. 
Mae Llywodraeth Cymru (2015) yn awgrymu mae amgylcheddau awyr agored sy’n hwyl, yn gyfforddus, yn ysgogol ac yn ddiogel yn hyrwyddo datblygiad plant a chwilfrydedd naturiol i archwilio a dysgu trwy brofiadau uniongyrchol. Dylai amgylchedd y Cyfnod Sylfaen hyrwyddo darganfyddiad ac annibyniaeth a mwy o bwyslais ar ddefnyddio’r amgylchedd awyr agored fel adnodd ar gyfer dysgu plant. Mae Goldstein (2012) yn credu mae chwarae yn yr awyr agored yn hanfodol i ddatblygiad iechyd a lles plant ac mae hwn yn cyd-fynd ag un o’r meysydd dysgu yn y cwricwlwm newydd ac wrth chwarae yn yr awyr agored rydym yn gallu cyflawni hyn. Cefnogwyd hyn hefyd gan Rees ac Merriman (2010) â oedd yn dweud pa mor bwysig oedd yr amgylchedd awyr agored i iechyd a lles plant.
Wrth feddwl am y cwricwlwm newydd a’r 4 diben, mae Department of Education & Training (2013) yn dweud mae chwarae yn yr awyr agored yn bwysig ar gyfer datblygu galluoedd plant ar gyfer creadigrwydd. Mae amgylcheddau naturiol yn rhoi cyfleoedd i aelodau staff i ddysgu plant i ofalu am y byd rydyn ni’n byw ynddo. Er enghraifft, mae gweld planhigyn yn tyfu ac yn newid trwy gydol y flwyddyn yn helpu plant i ddeall a dysgu mwy am natur. Cefnogwyd hyn gan Tovey (dim dyddiad) hefyd trwy ddweud pan mae plant yn mynd mas yn yr awyr agored rydym yn darparu cyfleoedd iddyn nhw i ddysgu gofalu am bethau byw. Wrth fod plant yn arsylwi ar greaduriaid mae plant yn dechrau sylwi ar y gwahaniaethau ac yn dysgu parchu pethau byw. Dywed hefyd bod Froebel yn dweud mae’r plentyn sydd wedi gofalu am beth byw arall yn cael ei arwain i ofalu am ei fywyd ei hun. Mae hyn yn dweud wrthym fod chwarae yn yr awyr agored, mas yn y natur yn cyflawni pob un o’r 4 diben ond hefyd y sgiliau meddwl yn feirniadol a datrys problemau, cynllunio a threfnu, creadigrwydd ac arloesedd ac effeithiolrwydd personol, sydd yn cael ei nodi yn Llywodraeth Cymru (2019). 
Mae A Comparative Study of Outdoor Learning between the Early Years Foundation Stage and Year 1 (dim dyddiad) yn honni mae’n hanfodol i’r amgylchedd awyr agored gael ei ystyried mewn cymaint o ddyfnder ag unrhyw faes darpariaeth arall. Er mwyn i chwarae yn yr awyr agored fod yn llwyddiant, dylai’r cwricwlwm cyfan fod ar gael tu allan, mae’n amgylchedd dysgu cyflawn. (Bilton, 2002; White, 2011). Fodd bynnag, mae’r cyfyngiadau a roddir ar chwarae plant yn aml yn seiliedig ar ganfyddiadau oedolion o’r hyn sy’n beryglus (Sandseter, 2011), yn hytrach na galluoedd unigol, gan fod yn anturus, gan roi annibyniaeth i blant farnu amgylchiadau drostynt eu hunain. Mae Bilton a Waters (2017) yn awgrymu bod arolwg Bilton (2014) yn nodi rhwystr arall o blant yn dysgu yn yr awyr agored. Roedd yn archwilio nodau athrawon blynyddoedd cynnar yn Ne Ddwyrain Lloegr ac o hyn mae’n awgrymu bod llawer o athrawon yn aneglur ynghylch y nodau ar gyfer mynd mas yn yr awyr agored. 
Mae Moss (2012) yn dweud bod Tim Gill yn honni mae mannau naturiol yn amgylcheddau deniadol, ysgogol sy’n gwella bywyd lle y gall plant gyrraedd dyfnder newydd o ddealltwriaeth amdanyn nhw eu hunain, eu galluoedd a’u perthynas o’r byd o’u gwmpas. Ond mae White (2014) yn dweud mae gormod o blant heb lawer o gyswllt a natur yn eu bywydau, yn enwedig lle nad oes gan deuluoedd gerddi, neu le nad yw’r oedolion o amgylch y plentyn yn cydnabod nac yn gwerthfawrogi’r hyn y gall ei wneud. 
Mae Thomas ac Edwards (2010) yn dweud mae Pestalozzi yn meddwl bod profiadau ymarferol a chyffwrdd gwrthrychau yn fuddiol i blant na dysgu ar y cof. Hefyd dywed bod Piaget a Vygotsky yn honni bod chwarae yn rhoi cyfleoedd i blant i ddysgu mwy am eu byd, wrth iddyn nhw ddatblygu syniadau newydd a datblygu eu dychymyg. 
Mae Rees ac Merriman hefyd yn dweud bod Piaget (1952) yn dweud mae dysgu plentyn yn digwydd pan fyddan nhw yn rhyngweithio a’i amgylchedd. 
Mae Finland’s education nature is the greatest teacher (2017) yn dweud mae plant yn mynd mas ym mhob tywydd yn y Ffindir, hyd yn oed yn y gaeaf. Dywed bod rhaid i blant adeiladu bond cryf a’r amgylchedd. Maen nhw’n hefyd pwysleisio pwysigrwydd o fynd mas yn y natur. 
I gloi, mae yna digon o dystiolaeth yma i brofi mae lawer o fuddion mae plant yn eu cael wrth fod tu allan, ond rydym hefyd wedi darganfod mae yna rwystrau sydd yn gallu osgoi hyn fel y tywydd, diffyg amser ac yn y blaen ond, gobeithio os mae ymarferwyr ac athrawon yn cydnabod y pwysigrwydd o chwarae tu allan rydym yn gallu gwneud yn siŵr bod pob ysgol a lleoliadau blynyddoedd cynnar yn gwneud hwn er mwyn hybu dysgu’r plant.

